SCI ชะลอลงทุน “บิทคอยน์” เบนเข็มสู่ “คริปโต” วงเงิน 30 ลบ.
SCI ชะลอลงทุนเหมืองขุด “บิทคอยน์” หลังราคาปัจจุบันปรับตัวลดลงมาก พร้อมอนุมัติให้ลงทุนซื้อขายสินทรัพย์ดิจิทัลกรอบวงเงิน 30 ลบ.
SCI ชะลอลงทุนเหมืองขุด “บิทคอยน์” หลังราคาปัจจุบันปรับตัวลดลงมาก พร้อมอนุมัติให้ลงทุนซื้อขายสินทรัพย์ดิจิทัลกรอบวงเงิน 30 ลบ.
30 พ.ค. 2565

บริษัท เอสซีไอ อีเลคทริค จำกัด (มหาชน) หรือ SCI เปิดเผยว่า ที่ประชุมคณะกรรมการบริษัทฯ มีมติชะลอการลงทุนในธุรกิจเหมืองขุดบิทคอยน์ (Bitcoin Mining) เนื่องจากสถานการณ์ปัจจุบันราคาเหรียญบิทคอยน์มีการปรับตัวลดลงอย่างมาก ซึ่งราคาปัจจุบันปรับตัวลดลงต่ำกว่าราคาที่คาดว่าจะสร้างผลตอบแทนที่คุ้มค่าให้แก่บริษัทได้
โดยที่ประชุมคณะกรรมการบริษัทฯ ได้อนุมัติให้ลงทุนซื้อขายสินทรัพย์ดิจิทัล มีกรอบวงเงินไม่เกิน 30 ล้านบาท โดยจะเริ่มลงทุนตั้งแต่วันที่ 30 พ.ค. 65 จะลงทุนให้แล้วเสร็จภายในไตรมาสที่ 3/65 เพื่อสร้างผลตอบแทนที่คุ้มค่าให้แก่บริษัท
อนึ่ง ที่ประชุมคณะกรรมการบริษัท ครั้งที่ 2/65 เมื่อวันที่ 7 เม.ย.65 ได้มีมติอนุมัติให้บริษัท เอสซีไอ เวนเจอร์ จำกัด (SCIV) ซึ่งเป็นบริษัทย่อยของบริษัทฯ ลงทุนในธุรกิจเหมืองขุดบิทคอยน์ (Bitcoin Mining) จำนวนเงิน 140 ล้านบาท เพื่อสร้างผลตอบแทนและเป็นช่องทางการสร้างรายได้ใหม่ให้แก่บริษัทนั้น